3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

3.1.1. รูปแบบของผลิตภัณฑ์

สเตนเลส (Stainless Steel)
เป็นศัพท์ทั่วไปที่ใช้เรียกเหล็กในกลุ่มที่มีความต้านทานการกัดกร่อน
ซึ่งโดยทั่วไปจะเป็นเหล็กกล้าที่มีส่วนผสมของโครเมี่ยม (Chromium) อย่างน้อยร้อยละ 10.5
โดยโครเมี่ยมจะทำหน้าที่สร้างฟิล์มปกป้องที่เหมือนเกราะป้องกันการกัดกร่อน
เพื่อป้องกันมิให้พื้นผิวเหล็กสามารถทำปฎิกิริยากับออกซิเจนในอากาศเกิดเป็นฟิล์มออกไซด์บนผิวโลหะและทำให้สภาพพื้นผิวเหล็กผุกร่อนหรือที่เรียกว่า
เป็นสนิม

ทั้งนี้ บริษัทฯจะทำการผลิตและจัดจำหน่ายสเตนเลสรีดเย็นเกรดต่างๆ ในรูปแบบม้วน แผ่น
และแผ่นแถบ โดยหากจะแบ่งผลิตภัณฑ์หลักของบริษัทฯ
ตามโครงสร้างทางจุลภาคจะสามารถแบ่งผลิตภัณฑ์ของบริษัทฯได้เป็น 2 ชนิดหลักๆ ได้แก่ (1)
สเตนเลสรีดเย็นชนิดออสเตนิติก (Cold Rolled Austenitic Stainless Steel) และ (2)
สเตนเลสรีดเย็นชนิดเฟอร์ริติก (Cold Rolled Ferritic Stainless Steel)
ซึ่งสเตนเลสทั้งสองประเภทดังกล่าวเป็นประเภทที่นิยมใช้มากที่สุดโดยคิดเป็นประมาณร้อยละ 90
ของ สเตนเลสทั้งหมดที่ใช้งานกันอยู่ในปัจจุบัน ทั้งนี้ สเตนเลสรีดเย็นของบริษัทฯ
จะมีขนาดความหนาแตกต่างกันไปตามความต้องการของลูกค้า ตั้งแต่ 0.30 มม. ถึง 3.00 มม.
และมีความกว้างตั้งแต่ 30 มม. (สำหรับชนิดแผ่นแถบ) ถึง 1,265 มม.
(สำหรับชนิดแผ่นและชนิดม้วน)

3.1.1.1 สเตนเลสรีดเย็นชนิดออสเตนิติก (Cold-Rolled Austenitic Stainless Steel)

สเตนเลสรีดเย็นชนิดออสเตนิติก ซึ่งเป็นสเตนเลสที่ใช้กันอย่างแพร่หลายทั่วโลก
เนื่องจากสเตนเลสชนิดออสเตนิติกมีความต้านทานการกัดกร่อนสูง ความยืดหยุ่น
ไม่มีคุณสมบัติเป็นแม่เหล็ก ทำความสะอาดได้ง่ายและถูกหลักอนามัยในทุกขั้นตอนการใช้ ทนความร้อน
ความเย็น และการเปลี่ยนแปลงอุณหภูมิโดยฉับพลันได้ดี ดังนั้นสเตนเลสชนิดนี้
จึงถูกนำไปใช้ในหลายอุตสาหกรรม สเตนเลสชนิดออสเตนิติกมีส่วนผสมของนิกเกิลในปริมาณร้อยละ
1 - 14 และมีส่วนผสมของโครเมียมในปริมาณร้อยละ 16-25 ทั้งนี้
เนื่องจากสเตนเลสชนิดออสเตนิติกมีความคงทน
และต้านทานต่อการกัดกร่อนมากกว่าสเตนเลสชนิดเฟอร์ริติก ดังนั้นกว่าร้อยละ 70
ของสเตนเลสที่ใช้ในแถบเอเซียเป็นสเตนเลสชนิดออสเตนิติก
โดยบริษัทฯมีการผลิตสเตนเลสรีดเย็นชนิดออสเตนิติก เกรด 201,202,304 และ 316
โดยแบ่งตามผิวเป็น 2 ประเภท ได้แก่

-   สเตนเลสรีดเย็นชนิดออสเตนิติก 2B (สเตนเลสผิวด้าน)

-   สเตนเลสรีดเย็นชนิดออสเตนิติก BA (สเตนเลสผิวมันเงา)

    ในปี 2552 บริษัทฯผลิตสเตนเลสรีดเย็นชนิดออสเตนิติกเป็นสัดส่วนประมาณร้อยละ 59 ของ
    สเตนเลสรีดเย็นทั้งหมดที่ผลิตได้

    2.  สเตนเลสรีดเย็นชนิดเฟอร์ริติก (Cold-Rolled Ferritic Stainless Steel)

        สเตนเลสรีดเย็นชนิดเฟอร์ริติก เป็นสเตนเลสที่ไม่มีส่วนผสมของนิกเกิล
        จึงมีคุณสมบัติทนทานต่อการกัดกร่อนปานกลาง โดยมีส่วนผสมของคาร์บอนต่ำ
        มีส่วนผสมของโครเมียมในปริมาณร้อยละ 16-18 และมีคุณสมบัติแม่เหล็กดูดติด
        โดยบริษัทฯมีการผลิตสเตนเลสรีดเย็นชนิดเฟอร์ริติก เกรด 409, 430 และ 439
        โดยแบ่งตามผิวเป็น 2 ประเภท ได้แก่

-   สเตนเลสรีดเย็นชนิดเฟอร์ริติก 2B (สเตนเลสผิวด้าน)

-   สเตนเลสรีดเย็นชนิดเฟอร์ริติก BA (สเตนเลสผิวมันเงา)

    ในปี 2552 บริษัทฯผลิตสเตนเลสรีดเย็นชนิดเฟอร์ริติกเป็นสัดส่วนประมาณร้อยละ 41 ของ
    สเตนเลสรีดเย็นทั้งหมดที่ผลิตได้

    คุณสมบัติหลักๆ
    ที่มีความแตกต่างกันระหว่างสเตนเลสรีดเย็นชนิดออสเตนิติกและสเตนเลสรีดเย็นชนิดเฟอร์ริติกคือสเตนเลสรีดเย็นชนิดออสเตนิติกจะนิ่มและสามารถยืดตัวได้ดีกว่า
    ซึ่งจะส่งผลให้มีคุณสมบัติในการขึ้นรูปเย็นได้ดีกว่าสเตนเลสรีดเย็นชนิดเฟอร์ริติก
    จึงทำให้มีความเหมาะสมที่จะใช้ผลิตอุปกรณ์ที่ต้องการคุณสมบัติการขึ้นรูปเย็นสูง เช่น ช้อนส้อม
    เครื่องครัว ภาชนะหุงต้ม อ่างล้างจาน และท่อ เป็นต้น นอกจากนี้
    สเตนเลสรีดเย็นชนิดออสเตนิติกยังทนต่อการกัดกร่อนได้ดีกว่าสเตนเลสรีดเย็นชนิดเฟอร์ริติก
    ในขณะเดียวกัน
    สเตนเลสรีดเย็นชนิดเฟอร์ริติกจึงถูกนำไปใช้ในงานที่ไม่ต้องการการขึ้นรูปลึกและสำหรับงานที่ไม่ต้องการความต้านทานการกัดกร่อนสูง

    นอกจากคุณสมบัติที่มีความแตกต่างกันดังกล่าวแล้ว
    สเตนเลสชนิดออสเตนิติกจะมีราคาที่สูงกว่าและมีความผันผวนกว่าสเตนเลสรีดเย็นชนิดเฟอร์ริติก
    ทั้งนี้ เนื่องจากสเตนเลสชนิดออสเตนิติกจะมีส่วนผสมของนิกเกิลอยู่ด้วยประมาณร้อยละ 1 –
    14 ซึ่งโลหะนิกเกิลมีราคาและความผันผวนของราคาค่อนข้างสูง
    รูปต่อไปนี้แสดงถึงตัวอย่างผลิตภัณฑ์ของบริษัทฯในรูปแบบต่างๆ

  ----------------------------------- -----------------------------------
  []                                  []

  รูปที่ 1: สเตนเลสรีดเย็นประเภทผิวด้าน      รูปที่ 2: สเตนเลสรีดเย็นประเภทผิวมันเงา
  ----------------------------------- -----------------------------------

บริษัทฯ เป็นผู้ผลิตสเตนเลสรีดเย็นรายเดียวในประเทศไทย
โดยผลิตภัณฑ์ของผู้ผลิตเหล็กรายอื่นในประเทศจะเป็นเหล็กกล้าคาร์บอน
ซึ่งต่างจากผลิตภัณฑ์ของบริษัทฯโดยสิ้นเชิง

กระบวนการผลิตที่ทันสมัยทำให้สเตนเลสรีดเย็นของบริษัทฯ
มีความต้านทานการกัดกร่อนดีเยี่ยมและมีพื้นผิวสวยงาม เรียบเสมอกัน
และมีความหนาเท่ากันตลอดแผ่น โดยสเตนเลสรีดเย็นของบริษัทฯ
มีหลายเกรดให้เลือกตามความต้องการและความเหมาะสมในการใช้งานของลูกค้า
ซึ่งบริษัทฯได้ให้ความช่วยเหลือทางด้านเทคนิคเพื่อที่จะคัดเลือกผลิตภัณฑ์ให้ตรงตามความต้องการให้มากที่สุด

สเตนเลสรีดเย็นที่บริษัทฯผลิตใช้เครื่องหมายการค้าที่นำด้วยอักษรสามตัว TNX
ตามด้วยรหัสทางเทคนิค สเตนเลสรีดเย็น TNX ผลิตจากวัตถุดิบที่เลือกสรรแล้ว
และใช้เทคโนโลยีการผลิตที่ทันสมัย
ซึ่งผลิตภัณฑ์ของบริษัทฯได้รับการรับรองกระบวนการผลิตตามมาตรฐานสากล ISO 9001:2000
และเป็นสเตนเลสรีดเย็นที่ได้รับการผลิตตรงตามมาตรฐานสากล Japanese Industrial
Standards (JIS), American Iron and Steel Institute (AISI), American
Society for Testing and Materials (ASTM), Euronorm และ
มาตรฐานผลิตภัณฑ์อุตสาหกรรมไทย (TIS)

ตารางต่อไปนี้แสดงสเตนเลสรีดเย็นเกรดต่างๆ ของบริษัทฯ รวมถึงรายละเอียด
การใช้งานและคุณสมบัติของสเตนเลสรีดเย็นเกรดต่างๆ

  -------------------------------- ------------------------------ ---------------------------------
  ตาราง 2 :                                                       
  คุณสมบัติทั่วไปและการใช้งานของผลิตภัณฑ์                                  

  เกรด                             รายละเอียด                      การใช้งาน

  TNX SC17                         เกรดพื้นฐานที่ผสมโครเมียม           เครื่องครัว งานตกแต่ง เครื่องใช้ในบ้าน

  TNX S189                         เป็นเกรดที่นิยมใช้กันมากที่สุด          เครื่องใช้ในบ้าน อุปกรณ์หุงต้ม
                                   ทนการกัดกร่อน                    อุตสาหกรรมอาหาร อุปกรณ์เตรียมอาหาร
                                   สามารถขึ้นรูปเย็นและเชื่อมได้ดี        งานตกแต่ง

  TNX D189                         เหมือนออสเตนิติก S189             ภาชนะหลุมลึก เครื่องล้างจาน อ่างล้างจาน
                                   แต่มีนิกเกิลอย่างน้อยที่สุดร้อยละ 8.5    ภาชนะหุงต้ม
                                   ซึ่งทำให้ขึ้นรูปเย็นและขึ้นรูปลึกได้ดี      

  TNX DDQ189                       เหมือนออสเตนิติก S189             อ่างล้างจาน อ่างผสม หม้อชุบ ถังใส่แชมเปญ
                                   แต่มีคุณสมบัติขึ้นรูปลึกดีที่สุด            งานปั๊มอัดขึ้นรูป
                                   เนื่องจากมีนิกเกิลอย่างน้อยที่สุดร้อยละ 9 

  TNX LM1811                       ออสเตนิติกคาร์บอนต่ำเติมโมลิดินัม      ท่อ หม้อไอ้น้ำ แท้งค์ขนส่ง
                                   ทำให้ทนการกัดกร่อนตามขอบเกรนได้ดี   งานสัมผัสกับความดันสูง
  -------------------------------- ------------------------------ ---------------------------------

1.  การใช้งานของสเตนเลสรีดเย็น

    สเตนเลสรีดเย็นนับเป็นวัสดุที่มีประโยชน์ใช้สอยอย่างกว้างขวาง
    ด้วยคุณสมบัติที่ไม่เหมือนวัสดุอื่นใด เช่น ไม่เป็นสนิม ง่ายต่อการเชื่อมต่อ ง่ายต่อการขึ้นรูป
    ค่าบำรุงรักษาต่ำ และสามารถนำกลับมาใช้ใหม่ได้
    จึงทำให้สเตนเลสรีดเย็นเป็นวัสดุที่ใช้ในหลายอุตสาหกรรมต่อเนื่อง ดังนี้

-   อุตสาหกรรมครัวเรือนและอาหาร :
    สเตนเลสรีดเย็นเป็นวัสดุที่สมบูรณ์แบบสำหรับใชัในครัวและในอุตสาหกรรมอาหาร
    เนื่องจากมีความทนทานต่อการกัดกร่อนสูง ไม่เป็นสนิม
    และไม่ทำปฏิกริยากับกรดและเกลือที่มีอยู่ในอาหาร
    นอกจากนี้ยังมีพื้นผิวเรียบและมีความเป็นกลางสูง จึงไม่ดูดซึมรสใดๆ
    ทำความสะอาดได้ง่ายและถูกหลักอนามัย ทนความร้อน ความเย็น
    และเปลี่ยนอุณหภูมิโดยฉับพลันได้ดี จึงใช้เป็นวัสดุในอุปกรณ์ครัวและในอุตสาหกรรมอาหาร เช่น
    จาน ชาม หม้อ อุปกรณ์เตรียมอาหาร ภาชนะหุงต้ม อุปกรณ์อาหาร อ่างล้างจาน
    เครื่องล้างจาน เครื่องซักผ้า แท้งค์น้ำ เป็นต้น

-   อุตสาหกรรมก่อสร้าง : เนื่องจากคุณสมบัติเด่นสองประการของสเตนเลสรีดเย็น คือ
    ความแข็งแรงและความทนทาน ยิ่งไปกว่านั้น
    สเตนเลสยังมีรูปทรงและพื้นผิวหลากหลายให้เลือก
    จึงสามารถนำไปประยุกต์ใช้ในงานตกแต่งได้อย่างมากมาย เช่น
    งานตกแต่งภายนอกและภายใน ด้านหน้าอาคาร หลังคา ทางเข้าอาคาร กรอบประตู-หน้าต่าง
    ท่อ เป็นต้น

-   อุตสาหกรรมรถยนต์ : สเตนเลสรีดเย็นยังใช้ในอุปกรณ์ถุงลมนิรภัย ระบบท่อไอเสีย
    คอนเวอร์เตอร์ ท่อไอดี กันชน ฝาครอบล้อ เครื่องประดับยนต์ และส่วนตกแต่งอื่นๆ

-   อุตสาหกรรมคมนาคมขนส่ง : ด้วยคุณสมบัติเชิงกลสูงและการทนไฟ จึงมีการนำ
    สเตนเลสรีดเย็นไปใช้ในการสร้างตู้รถโดยสาร ตู้คอนเทนเนอร์
    แท้งค์ขนส่งน้ำมันหรือเคมีภัณฑ์ต่างๆ

-   อุตสาหกรรมอิเล็กทรอนิกส์ : ด้วยลักษณะพิเศษในด้านการต้านทานการกัดกร่อน
    ประกอบกับมีคุณสมบัติเชิงกลสูง จึงมีการนำสเตนเลสรีดเย็นไปใช้ในการผลิตชิ้นส่วนต่างๆ
    ในอุตสาหกรรมที่ใช้เทคโนโลยีชั้นสูง เช่น เวชอุตสาหกรรม อุตสาหกรรมการบิน
    คอมพิวเตอร์และอิเล็กทรอนิกส์ เทคโนโลยีนิวเคลียร์ เป็นต้น

    1.  สิทธิและประโยชน์จากบัตรส่งเสริมการลงทุน

        บริษัทฯได้รับสิทธิและประโยชน์ตามพระราชบัญญัติส่งเสริมการลงทุน พ.ศ. 2520
        ว่าด้วยการเป็นผู้ผลิตสเตนเลสรีดเย็น โดยมีเกณฑ์หลักๆ ดังนี้

        ได้รับสิทธิบัตรจากคณะกรรมการส่งเสริมการลงทุน 4 ฉบับ และมีสิทธิประโยชน์ดังนี้

+-------------------------------+--------+---------+--------+--------+
| สำหรับสิทธิประโยชน์รับ             | บ      | บัตรส่งเ  | บ      | บัต     |
|                               | ัตรส่งเส | สริมเลขที่ | ัตรส่งเส | รส่งเสร |
|                               | ริมเลขที่ |         | ริมเลขที่ | ิมเลขที่1 |
|                               |        | 11      | 1      | 023(2) |
|                               | 114    | 65/2540 | 563(2) | / 2552 |
|                               | 1/2534 |         | /2546  | ผลิตเหล |
|                               |        | ผ       |        | ็กแผ่นไร |
|                               | Cold   | ลิตสเตนเ | วิจัยแ   | ้สนิมรีดเ |
|                               | Rolled | ลสรีดเย็น | ละพัฒนา | ย็นชนิดผ |
|                               | Sta    | ชนิดม้ว   |        | ิวมันเงา |
|                               | inless | นและแผ่น |        |        |
|                               | Steel  |         |        |        |
+-------------------------------+--------+---------+--------+--------+
| ม.25                          | /      | /       | /      | /      |
| นำเข้าคนต่างด้าวซึ่งเป็นช่างฝีมือ      |        |         |        |        |
| ได้ตามจำนวนและระยะเวลาตามสมควร |        |         |        |        |
+-------------------------------+--------+---------+--------+--------+
| ม.26                          | /      | /       | /      | /      |
| ให้คนต่างด้าวทำงานเฉพาะตำ        |        |         |        |        |
| แหน่งได้ตามจำนวนและระยะเวลาที่คณะ |        |         |        |        |
| กรรมการให้ความเห็นชอบ           |        |         |        |        |
+-------------------------------+--------+---------+--------+--------+
| ม.27                          | /      | /       | /      | N / A  |
| อนุญาตให้ถือกรรมสิทธ์ในท           |        |         |        |        |
| ี่ดินตามจำนวนที่คณะกรรมการเห็นสมควร |        |         |        |        |
+-------------------------------+--------+---------+--------+--------+
| ม. 28                         | N / A  | /       | /      | N / A  |
| ยกเว้นอากรขาเข                 |        |         |        |        |
| ้าสำหรับเครื่องจักรที่คณะกรรมการอนุมัติ |        |         |        |        |
+-------------------------------+--------+---------+--------+--------+
| ม.28(1)                       | /      | N / A   | N / A  | N / A  |
| ยกเว้นอากรขาเข้าและภาษีการค      |        |         |        |        |
| ้าสำหรับเครื่องจักรที่คณะกรรมการอนุมัติ |        |         |        |        |
+-------------------------------+--------+---------+--------+--------+
| ม.28(2)                       | /      | N / A   | N / A  | N / A  |
| ยกเว้นภาษีการค้าสำหรับผู้ประกอบกา   |        |         |        |        |
| รผลิตภายในประเทศที่ขายเครื่องจักรให้ |        |         |        |        |
| TNX                           |        |         |        |        |
+-------------------------------+--------+---------+--------+--------+
| ม. 29                         | N / A  | N / A   | N / A  | /      |
| ลดหย่อนอากรขาเข้าสำหรับเค        |        |         |        |        |
| รื่องจักรกึ่งหนึ่งตามที่คณะกรรมการอนุมัติ |        |         |        |        |
| ยกเว้น                         |        |         |        |        |
| เครื่องจักรที่มีอากรขาเข้าต่ำกว่าร้อยละ |        |         |        |        |
| 10 จะไม่ได้รับการลดหย่อน          |        |         |        |        |
+-------------------------------+--------+---------+--------+--------+
| ม 30 ได้รับลดหย่อนอากรขาเข้า 90 % | /      | /       | N / A  | N / A  |
| ของอัตราปกติของวัตถุดิบหรือว        |        |         |        |        |
| ัสดุจำเป็นนำเข้าเพื่อผลิตขายในประเทศ |        |         |        |        |
+-------------------------------+--------+---------+--------+--------+
| ม 31 ยกเว้นภาษีเงินได้นิติบุคคล      | 6 ปี    | 8 ปี     | 8 ปี    | 3 ปี    |
|                               |        |         |        | ไม่เก   |
|                               |        |         |        | ินร้อยละ |
|                               |        |         |        | 100    |
|                               |        |         |        | ของเ   |
|                               |        |         |        | งินลงทุน |
+-------------------------------+--------+---------+--------+--------+
| ม 34                          | /      | /       | /      | /      |
| ยกเว้นไม่ต้องนำเงินปันผลจากกิจการ   |        |         |        |        |
| ที่ได้รับส่งเสริมไปรวมคำนวณภาษีเงินได้ |        |         |        |        |
+-------------------------------+--------+---------+--------+--------+
| ม35 (1)                       | 5 ปี    | N / A   | N / A  | N / A  |
| ได้รับลดหย                      |        |         |        |        |
| ่อนภาษีการค้าสำหรับขายผลิตภัณฑ์ร้อยละ |        |         |        |        |
| 90 ของอัตราปกติ                 |        |         |        |        |
+-------------------------------+--------+---------+--------+--------+
| ม35 (2)                       | 5 ปี    | 5 ปี     | N / A  | N / A  |
| ลดหย่อนภาษีเงินได้นิติบุค            |        |         |        |        |
| คลสำหรับกำไรสุทธิที่ได้รับจากการลงทุน |        |         |        |        |
| 50% มีกำหนด 5 ปี                |        |         |        |        |
| นับตั้งแต่วันพ้นเวลาตาม ม.31        |        |         |        |        |
+-------------------------------+--------+---------+--------+--------+
| ม35 (3) ให้หักค่าขนส่ง ค่าไฟฟ้า และ | N / A  | 10 ปี    | N / A  | N / A  |
| ค่าน้ำประปา 2                   |        |         |        |        |
| เท่าของค่าใช้จ่ายที่เกิดขึ้นเป็นเวลา 10 |        |         |        |        |
| ปี                             |        |         |        |        |
+-------------------------------+--------+---------+--------+--------+
| ม35 (4) ให้หักเงินทุนในการ        | N / A  | /       | N / A  | N / A  |
| ติดตั้งสิ่งอำนวยความสะดวก 25 %     |        |         |        |        |
| ของเงินทุนนอกเหนือจากการ         |        |         |        |        |
| หักค่าเสื่อมราคาตามปกติ            |        |         |        |        |
+-------------------------------+--------+---------+--------+--------+
| ม36 (1)                       | 5 ปี    | 5 ปี     | N / A  | 1 ปี    |
| ยกเว้นอากรขาเข้าสำหรับวัตถุดิบ      |        |         |        |        |
| และวัสดุจำเป็นที่นำเข้าจากต่างป      |        |         |        |        |
| ระเทศเพื่อใช้ในการผลิตเพื่อการส่งออก |        |         |        |        |
+-------------------------------+--------+---------+--------+--------+
| ม36 (2)                       | 5 ปี    | 5 ปี     | N / A  | 1 ปี    |
| ให้ยกเว้นอากรขาเ                |        |         |        |        |
| ข้าสำหรับของที่ได้รับการส่งเสริมนำเข้า |        |         |        |        |
| และส่งกลับออกไปใน 5 ปี           |        |         |        |        |
+-------------------------------+--------+---------+--------+--------+
| ม36 (4)                       | 10 ปี   | 10 ปี    |        | N / A  |
| ให้หักเงินได้พ                    |        |         |        |        |
| ึงประเมินในการเสียภาษีเงินได้นิติบุคคล |        |         |        |        |
| ร้อยละ 5                       |        |         |        |        |
| ของ                           |        |         |        |        |
| รายได้ที่เพิ่มขึ้นจากปีก่อนจากการส่งออก |        |         |        |        |
+-------------------------------+--------+---------+--------+--------+
| ม.37 ได้รับอนุญาตให้นำหรือส่ง       | /      | /       |        | /      |
| เงินออกนอกราชอาณาจักร           |        |         |        |        |
| เป็นเงินตราต่างประเทศ            |        |         |        |        |
+-------------------------------+--------+---------+--------+--------+

1.  การตลาดและภาวะการแข่งขัน

    1.  การจัดจำหน่าย

        บริษัทฯผลิตและจัดจำหน่ายสเตนเลสรีดเย็นเกรดต่างๆ ในรูปแบบม้วน แผ่น และแผ่นแถบ
        โดยมีการจำหน่ายสเตนเลสรีดเย็นกระจายอยู่ทั้งในประเทศและต่างประเทศ
        ในส่วนของตลาดในประเทศ นั้น เนื่องจากบริษัทฯ
        เป็นผู้ผลิตสเตนเลสรีดเย็นเพียงรายเดียวในประเทศไทยทำให้บริษัทฯ
        มีความได้เปรียบจากการที่สามารถส่งมอบสินค้าได้อย่างรวดเร็วและตรงตามเวลาเมื่อเทียบกับผู้นำเข้า
        สเตนเลสรีดเย็นจากต่างประเทศ
        ส่งผลให้ต้นทุนของสินค้าคงคลังของลูกค้าลดลงเมื่อเทียบกับการสั่งจากผู้ผลิตรายอื่น ทั้งนี้
        บริษัทฯ
        ยังมีนโยบายที่จะเพิ่มสัดส่วนการขายสเตนเลสรีดเย็นในประเทศให้มากขึ้นและการพัฒนาสเตนเลสเกรดเฟอริติกใหม่ๆ
        เพิ่มเติม
        เพื่อสนองความต้องการของผู้บริโภคและลดต้นทุนให้กับผู้ผลิตสินค้าที่ใช้สเตนเลสในประเทศต่อไป

        ในส่วนของตลาดต่างประเทศนั้น สภาวะการแข่งขันในตลาดสเตนเลสรีดเย็นในปี 2552
        เพิ่มสูงขึ้นเนื่องจากการเพิ่มขึ้นของกำลังการผลิตในประเทศจีน
        อย่างไรก็ตามการบริโภคภายในประเทศจีนและภายในภูมิภาคเอเชียเองก็มีการปรับตัวดีขึ้นในช่วงครึ่งปีหลังของปี
        2552 ต่อเนื่องมาจนไตรมาสที่ 4 ในปีเดียวกัน สภาวะนี้
        สอดคล้องกับราคาวัตถุดิบอาทิเช่น
        นิกเกิลและโครเมี่ยมที่ราคามีการเพิ่มสูงขึ้นเช่นเดียวกัน อย่างไรก็ตาม
        ถึงแม้ว่าปริมาณการบริโภคสินค้าสเตนเลสจะดีขึ้นในครึ่งปีหลัง
        แต่ภาวะถดถอยของตลาดสินค้าอุตสาหกรรมเนื่องจากวิกฤติเศรษฐกิจในสหรัฐอเมริกาและโลก
        ทำให้การส่งออกของบริษัทฯ มีปริมาณที่ลดลง
        โดยที่ทางบริษัทฯได้มุ่งเน้นการขายไปยังประเทศที่คำนึงถึงคุณภาพสินค้าและยอมรับส่วนต่างของราคาที่ดีเพราะสินค้าของทางบริษัทฯ
        ทำการผลิตเป็นที่ยอมรับว่ามีคุณภาพสูงและเป็นที่ยอมรับของตลาดโลก

    2.  ลักษณะลูกค้าและช่องทางการจัดจำหน่าย

        ปัจจุบันลูกค้าส่วนใหญ่ของบริษัทฯ จะนำผลิตภัณฑ์ของบริษัทฯ
        ไปใช้เป็นวัตถุดิบในการผลิตสินค้าของตน โดยลักษณะของลูกค้าส่วนใหญ่ของบริษัทฯ
        เป็นผู้ผลิตอุปกรณ์และเครื่องใช้ในครัวเรือน
        ผู้ผลิตอุปกรณ์และเครื่องใช้ในโรงงานอุตสาหกรรม ผู้ผลิตอุปกรณ์และวัสดุก่อสร้างต่างๆ
        และผู้ผลิตอุปกรณ์ที่ใช้กับรถยนต์ เป็นต้น นอกจากการจำหน่ายให้กับผู้ใช้โดยตรงแล้ว
        บริษัทฯยังมีการจำหน่ายให้กับผู้จัดจำหน่าย (Stockists)และศูนย์บริการ (Service
        Center) ซึ่งจะนำผลิตภัณฑ์ของบริษัทฯไปเพิ่มมูลค่าอื่นๆ
        เช่นการปรับเปลี่ยนขนาดของผลิตภัณฑ์
        เพื่อจำหน่ายต่อให้กับผู้ใช้สเตนเลสรีดเย็นอีกทอดหนึ่ง
        โดยลูกค้าประเภทนี้จะทำหน้าที่ให้บริการกับลูกค้าในส่วนของตน

        บริษัทฯมีช่องทางการจัดจำหน่ายสเตนเลสรีดเย็นหลักๆ อยู่ 3 ช่องทาง ได้แก่

        (1) การจัดจำหน่ายโดยตรงให้กับลูกค้าในประเทศ

        บริษัทฯ จัดจำหน่ายโดยตรงให้กับลูกค้าในประเทศ
        โดยบริษัทฯมีทีมงานฝ่ายขายและฝ่ายการตลาดเพื่อจำหน่ายผลิตภัณฑ์โดยตรงให้กับผู้ประกอบกิจการที่มีธุรกิจขนาดใหญ่และมีการสั่งซื้อผลิตภัณฑ์ของบริษัทฯ
        ในปริมาณที่มาก โดยปัจจุบัน ลูกค้าหลักๆ ของบริษัทฯ ได้แก่ ผู้ผลิตเครื่องครัว
        สเตนเลส แท้งค์น้ำสเตนเลส ท่อสเตนเลส และกลุ่มบริษัทอะไหล่และชิ้นส่วนยานยนต์ที่ใช้
        สเตนเลสเป็นส่วนประกอบ

        (2) การจัดจำหน่ายผ่านตัวแทนจำหน่ายในประเทศ

        ในปัจจุบัน บริษัทฯมีตัวแทนจำหน่ายในประเทศ
        ซึ่งตัวแทนจำหน่ายเหล่านี้เป็นสาขาของบริษัทฯ การค้าสเตนเลสรีดเย็นจากประเทศญี่ปุ่น
        (Japanese Trading House)
        ที่มีความสัมพันธ์กับลูกค้ามาเป็นระยะเวลายาวนานและทำการค้าโลหะอื่นๆ
        นอกเหนือจากผลิตภัณฑ์ของบริษัทฯ
        นอกจากนั้นตัวแทนจำหน่ายเหล่านี้มักมีศูนย์บริการรายใหญ่ต่างๆ
        ที่เป็นผู้ประกอบการอยู่ในสังกัดอีกด้วย

        (3) การจัดจำหน่ายโดยตรงให้กับลูกค้าในต่างประเทศ

        ในหลายประเทศที่ลูกค้ามีกำลังซื้อสูงและสามารถชำระเงินโดยตรงให้กับทางบริษัทฯ
        ทางบริษัทฯเองได้มีการพัฒนาธุรกิจร่วมกันกับลูกค้า
        โดยมีทีมพนักงานขายส่งออกที่ทำการขายและขยายตลาดโดยตรงเพื่อเพิ่มศักยภาพในการแข่งขันและลดต้นทุนทางการขายบางส่วนลง

        (4) การจัดจำหน่ายผ่านตัวแทนจำหน่ายในต่างประเทศ

        บริษัทฯ จัดจำหน่ายผ่านตัวแทนจำหน่ายในต่างประเทศประมาณร้อยละ 70
        ของปริมาณการจัดจำหน่ายทั้งหมดในปี 2552
        โดยตัวแทนจำหน่ายจะได้รับค่าคอมมิชชั่นเป็นค่าตอบแทนจากการจำหน่าย
        ทั้งนี้การจำหน่ายในต่างประเทศ จะจัดจำหน่ายผ่านตัวแทนจำหน่ายทั้งหมด
        เนื่องจากตัวแทนจำหน่ายมีเครือข่ายลูกค้าที่กว้างขวางและมีสำนักงานขายและศูนย์บริการทั่วโลก

        3.3 การจัดหาผลิตภัณฑ์ และบริการ

        3.3.1 โรงงาน อุปกรณ์และเครื่องจักร

        โรงงานสเตนเลสรีดเย็นของบริษัทฯตั้งอยู่ในนิคมอุตสาหกรรมระยองอินดัสเตรียลปาร์คในเขตอุตสาหกรรมพื้นที่ชายฝั่งภาคตะวันออกไปทางทิศตะวันออกเฉียงใต้ประมาณ
        180 กิโลเมตร มีเนื้อที่รวม 128 ไร่ (205,000 ตารางเมตร)
        โรงงานได้เริ่มผลิตสเตนเลสรีดเย็น ในปี 2536 โดยปัจจุบันมีกำลังการผลิต
        สเตนเลสรีดเย็นจำนวนประมาณ 200,000 ตันต่อปี
        และอยู่ในระหว่างการขยายกำลังการผลิตเป็น 300,000 ตันต่อปี
        โดยได้เริ่มลงทุนในการติดตั้งเพิ่มเครื่องจักรที่ใช้ในการรีดเย็น (Sendzimir Line)
        เครื่องที่ 3 ในปี 2550 ที่ผ่านมา โรงงานของบริษัทฯเป็นโรงงานรีดเย็น
        โดยนำเข้าม้วนสเตนเลสรีดร้อนจากต่างประเทศมาทำการรีดปรับลดขนาดเพื่อให้ได้ขนาดความหนา
        และพื้นผิวตามที่ลูกค้าต้องการ

        เครื่องจักร และอุปกรณ์หลักในการผลิตสเตนเลสรีดเย็นของบริษัทฯเป็นอุปกรณ์ที่ทันสมัย
        และเป็นอุปกรณ์ที่ใช้กันอย่างแพร่หลายในผู้ผลิตสเตนเลสรีดเย็นรายใหญ่ทั่วโลก
        ซึ่งประกอบด้วย

-   เตาอบอ่อนสำหรับเกรดเฟอร์ริติก (Batch Annealing Furnace)

-   เตาอบอ่อนและอ่างล้างขจัดออกไซด์ (Annealing and Pickling Line) ที่มีความยาว
    280 เมตรสำหรับม้วนสเตนเลสรีดร้อนและรีดเย็น

-   เตาอบอ่อนและอ่างล้างขจัดออกไซด์ (Annealing and Pickling for Raw Material)
    ที่มีความยาว 305 เมตรสำหรับม้วนสเตนเลสรีดร้อน

-   เตาอบอ่อนสำหรับผิวมันเงา (Bright Annealing Line)

-   เครื่องรีดเย็นเซนด์ซิเมียร์ (ZRM1 และ ZRM2) มีอัตราความเร็วถึง 600 และ 800
    เมตรต่อนาที ตามลำดับ และในปี 2551 ได้เริ่มเดินเครื่องรีดเย็นเซนด์ซิเมียร์ (ZRM3)
    ที่มีอัตราความเร็วที่ 800 เมตรต่อนาที เพิ่มอีก 1 เครื่อง

-   เครื่องปรับความเรียบผิวหน้าเหล็ก (Skin Pass Mill)

-   เครื่องปรับความเรียบผิวหน้าเหล็ก (Skin Pass Mill No. 2)

-   เครื่องปรับความเรียบโดยการดึง (Tension Leveler)
    เพื่อปรับความเรียบของผิวหน้าเหล็ก

-   เครื่องซ่อมผิว (Grinding Line)

-   เครื่องตัดหน้ากว้าง (Slitting Lineเครื่องที่ 2) สำหรับตัดขอบและตัดแผ่นหน้ากว้าง

-   เครื่องตัดเป็นแผ่น (Cut-to-length Line)

-   เครื่องตัดหน้าแคบ (Slitting Line เครื่องที่ 1) สำหรับตัดขอบและตัดแผ่นหน้าแคบ

    2.  ขั้นตอนการผลิต

        กระบวนการผลิตของบริษัทฯเริ่มตั้งแต่การนำวัตถุดิบ (ม้วนสเตนเลสรีดร้อน)
        มาทำการรีดเย็น โดยบริษัทฯจะนำเข้าจากผู้ผลิตในต่างประเทศ ทั้งนี้
        ม้วนสเตนเลสรีดร้อนจะผลิตจากเศษสเตนเลสซึ่งจะถูกหลอมรวมกับสารผสมในเตาหลอมอาร์คไฟฟ้า
        หลังจากนั้นจะผ่านกระบวนการที่ทำโลหะเหลวบริสุทธิ์ด้วยสูญญากาศ
        โดยโลหะที่บริสุทธิ์แล้วจะถูกนำหล่อแบบต่อเนื่องเพื่อให้ได้มาซึ่งแท่งเหล็ก
        โดยแท่งเหล็กแบนดังกล่าวจะถูกนำมารีดร้อนเพื่อลดขนาดเป็นม้วนเหล็ก
        โดยบริษัทฯจะนำเข้าม้วนสเตนเลสรีดร้อนจากบริษัทฯผู้ผลิต เช่น U & A, Columbus ,
        JPG และ POSCO
        โดยผู้จำหน่ายวัตถุดิบให้กับบริษัทฯล้วนแล้วแต่เป็นผู้ผลิตม้วนสเตนเลสรีดร้อนรายใหญ่ของโลก

        ทั้งนี้ บริษัทฯจะนำม้วนสเตนเลสรีดร้อนมาผ่านกระบวนการทางความร้อนและกัดด้วยกรด
        และทำการรีดลดขนาดด้วยเครื่องรีดเย็นเซนด์ซิเมียร์ (Sendzimir)
        จากนั้นจะนำมาผ่านการอบ และกัดกรด หรือผ่านกระบวนการอบเงา (Bright
        Annealing) โดยมีการรีดผิว (Skin Pass) อีกครั้ง
        เพื่อปรับความมันให้ได้ตามลูกค้าต้องการ
        โดยกระบวนการผลิตสเตนเลสรีดเย็นของบริษัทฯ มีดังนี้

1.  กระบวนการอบอ่อน และการขจัดออกไซด์ (Annealing and Pickling)

    ม้วนสเตนเลสรีดร้อนประเภทเฟอร์ริติกจะถูกป้อนเข้าไปในเตาอบอ่อน (Batch Annealing
    Furnance) ซึ่งภายในเครื่องมีอุณหภูมิประมาณ 850 องศาเซลเซียส
    เพื่ออบม้วนสเตนเลสรีดร้อนให้อ่อนตัวและมีโครงสร้างที่สมบูรณ์
    โดยหลังจากที่ม้วนสเตนเลสรีดร้อนผ่านกระบวนการอบอ่อน จะเกิดปฏิกิริยาออกซิเดชั่น
    (Oxidation) บนพื้นผิว ซึ่งจะถูกกำจัดออกไปในกระบวนการออกไซด์
    ซึ่งจะนำม้วนสเตนเลสรีดร้อนที่ผ่านกระบวนการอบอ่อนไปผ่านอ่างอาบล้างขจัดออกไซด์
    ซึ่งมีส่วนผสมของกรดกำมะถันและกรดไฮโดรฟลูริก กับกรดไนตริก ตามลำดับ
    สำหรับม้วนสเตนเลสรีดร้อนชนิดออสเตนิติกไม่จำเป็นต้องนำมาเข้าเตาอบอ่อน
    แต่สามารถนำเข้าสู่กระบวนการอบและกัดกรด (Annealing and Pickling)
    โดยตรงได้เลย

2.  กระบวนการรีดเย็น

    เหล็กที่ผ่านการอบอ่อนและการขจัดออกไซด์ จะถูกนำไปผ่านเครื่อง Sendzimir Unit
    เพื่อทำการรีดลดขนาด โดย Sendzimir Unit จะประกอบด้วยลูกรีดทรงกระบอก 20 ลูก
    ซึ่งจะทำการบีบ อัด และรีดสเตนเลสให้บางลง
    โดยสเตนเลสจะมีความหนาลดลงหลังจากผ่านกระบวนการนี้แล้ว

3.  กระบวนการอบอ่อน และการขจัดออกไซด์ (Annealing and Pickling) ครั้งที่ 2

    สเตนเลสที่ผ่านกระบวนการรีดเย็นจะมีโครงสร้างทางจุลภาคและคุณสมบัติทางกล
    ซึ่งไม่เหมาะต่อการใช้งาน ดังนั้น
    เพื่อให้สเตนเลสมีผิวหน้าที่สะอาดและมีคุณสมบัติทางกลตามความต้องการของลูกค้า
    สเตนเลสจะต้องผ่านกระบวนการอบอ่อนและขจัดออกไซด์อีกครั้งหนึ่ง

4.  กระบวนการปรับความเรียบผิวหน้าและความมันเงา (Skin Passing)

    เนื่องจากความเรียบของสเตนเลสหลังผ่านการอบอ่อนและการขจัดออกไซด์ ครั้งที่ 2
    ยังไม่เหมาะสมต่อการใช้งาน
    แผ่นสเตนเลสดังกล่าวจึงต้องนำมาผ่านกระบวนการรีดปรับผิวอีกครั้งเพื่อเพิ่มความเรียบและความเงาให้แก่ผิวหน้า

5.  กระบวนการตัด (Slitting and Cutting)

    กระบวนการสุดท้ายของการผลิตคือการนำสเตนเลสรีดเย็นมาทำการคลี่เพื่อนำมาตัดเป็นแผ่นตามขนาดที่ลูกค้าต้องการ
    ซึ่งผลิตภัณฑ์สำเร็จรูปแล้วเรียกว่า สเตนเลสรีดเย็นแผ่น
    หรือนำสเตนเลสมาตัดตามความยาวที่กำหนดและม้วนกลับไป ซึ่งผลิตภัณฑ์สำเร็จรูปแล้วเรียกว่า
    สเตนเลสรีดเย็นม้วน หรือเรียกว่า สเตนเลสรีดเย็นม้วนหน้าแคบ

+-----------------------------------+----------------------------------+
| 1.  []                            |                                  |
|                                   |                                  |
|  ร                                |                                  |
| ูปที่ 3.1 กระบวนการอบอ่อนสำหรับผิวมันเงา |                                  |
|                                   |                                  |
| []                                |                                  |
|                                   |                                  |
| []                                |                                  |
|                                   |                                  |
| รูปที่ 3.2 เครื่องรีดเย็นเซนด์ซิเมียร์ รูปที่   |                                  |
| 3.3 เครื่องปรับความเรียบของพื้นผิวเหล็ก   |                                  |
+-----------------------------------+----------------------------------+
|                                   |                                  |
+-----------------------------------+----------------------------------+

+-----------------------------------------------------------------------+
| []                                                                    |
+-----------------------------------------------------------------------+
| รูปที่ 4 : กระบวนการผลิตม้วนสเตนเลสรีดร้อน หรือ คอยล์ดำ                        |
+-----------------------------------------------------------------------+
|                                                                       |
+-----------------------------------------------------------------------+
| 2.                                                                    |
| 3.                                                                    |
+-----------------------------------------------------------------------+

[]

รูปที่ 5 : กระบวนการผลิตสเตนเลสของบริษัท ไทยน๊อคซ์ สเตนเลส จำกัด (มหาชน)

2.  เทคโนโลยีการผลิต คุณภาพการผลิต และกำลังการผลิต

    เทคโนโลยีในการผลิตสเตนเลสรีดเย็นของบริษัทฯถือเป็นปัจจัยหนึ่งซึ่งบริษัทฯให้ความสำคัญอย่างมาก
    เนื่องจากจะช่วยให้สามารถลดต้นทุนการผลิต เพิ่มประสิทธิภาพในการทำงาน
    และสามารถรักษาคุณภาพของผลิตภัณฑ์ให้อยู่ในระดับสูงได้
    โดยเทคโนโลยีการผลิตเหล็กทั่วไปมีอายุการใช้งานเป็นระยะเวลายาวนานกว่า 20 ปี อนึ่ง
    เทคโนโลยีการผลิตของบริษัทฯถือว่ายังทันสมัยและก้าวหน้า
    เมื่อเทียบกับเทคโนโลยีการผลิตของคู่แข่งต่างชาติ

    บริษัทฯผลิตผลิตภัณฑ์ส่วนใหญ่ตามคำสั่งลูกค้า
    โดยปกติบริษัทฯใช้เวลาในการผลิตผลิตภัณฑ์ในแต่ละคำสั่งซื้อ ประมาณ 10 วัน ถึง 15 วัน
    ทั้งนี้ ขึ้นอยู่กับประเภท ขนาดของผลิตภัณฑ์ และการจัดตารางการผลิตของบริษัทฯ อนึ่ง
    ในการผลิตสินค้า
    ฝ่ายประกันคุณภาพจะต้องเข้าไปดำเนินการตรวจสอบคุณภาพสินค้าในแต่ละขั้นตอนของการผลิตตามแผนการตรวจสอบคุณภาพ
    (Quality Control Plan) ตามมาตรฐานสากล ISO 9001: 2000
    โดยบริษัทฯมีนโยบายรับคำสั่งซื้อจากลูกค้าและดำเนินการส่งมอบสินค้าให้กับลูกค้าภายในระยะเวลาประมาณ
    30-45 วัน ทั้งนี้ขึ้นอยู่กับระยะทางการขนส่ง

    ในช่วงเวลาที่ผ่านมา บริษัทฯสามารถผลิตสเตนเลสรีดเย็นประมาณ 140,000 ถึง 160,000
    ตันต่อปี ทั้งที่ความสามารถในการผลิตของเครื่องจักรสูงสุดได้ 200,000 ตันต่อปี
    ทั้งนี้เนื่องจากบริษัทฯมีกลยุทธในการผลิตสเตนเลสชนิดบางเพื่อสนองความต้องการของลูกค้า
    ซึ่งทำให้บริษัทฯ มีขบวนการรีดซ้ำที่เครื่อง ZRM ทำให้ผลิตผลของสเตนเลสรีดเย็นที่ได้
    มีปริมาณที่ลดลง และเป็นอีกสาเหตุหนึ่งที่ทำให้บริษัทฯ ต้องขยายกำลังการผลิตอีก 100,000
    ตันต่อปี เพื่อลด bottleneck และทำให้บริษัทฯ สามารถมีค่าการผลิตที่ต่ำกว่า

3.  การจัดหาและแหล่งที่มาของวัตถุดิบหลัก

    ม้วนสเตนเลสรีดร้อน หรือ คอยล์ดำ (Hot-Rolled Stainless Steel Coil)
    คือวัตถุดิบหลักของบริษัทฯ ซึ่งมีสัดส่วนประมาณร้อยละ 75 -80 ของต้นทุนการผลิต

    บริษัทฯ ต้องนำเข้าวัตถุดิบหลักทั้งหมดจากต่างประเทศ เนื่องจากว่าไม่มีผู้ผลิตม้วนสเตนเลส
    รีดร้อนในประเทศไทย โดยบริษัทฯนำเข้าจากผู้ผลิตใหญ่หลายแห่งทั่วโลก
    ซึ่งผู้จำหน่ายวัตถุดิบรายใหญ่ของบริษัทฯ คือ POSCO, U & A, JPG และ COLUMBUS ซึ่งในปี
    2551 มีการขายม้วนสเตนเลสรีดร้อนให้กับบริษัทฯ
    โดยรายละเอียดของผู้จำหน่ายวัตถุดิบรายใหญ่ของบริษัทฯแต่ละรายมีดังนี้

(1) U & A

    U & A เป็นบริษัทฯในกลุ่มของ ARCELOR - MITTAL ซึ่งเป็นผู้ผลิตเหล็กรายใหญ่ของโลก
    โดยที่ U & A มีโรงงานผลิต 5 แห่ง ศูนย์บริการอีก 8 แห่ง ซึ่งตั้งอยู่ในยุโรปทั้งหมด
    และในปัจจุบันมีพนักงานทั้งหมดกว่า 5,920 คน และมีกำลังผลิตประมาณ 2.0
    ล้านตันซึ่งยอดขายของ U & A กว่าร้อยละ 80 เป็นการขายในยุโรป ทั้งนี้ U & A
    มีส่วนแบ่งการตลาดในยุโรปประมาณร้อยละ 25

(2) POSCO

    POSCO เป็นผู้ผลิตม้วนสเตนเลสรีดร้อนรายใหญ่ในประเทศเกาหลีใต้ ซึ่งมีกำลังการผลิตม้วน
    สเตนเลสรีดร้อน 2,000,000 ตันต่อปี POSCO
    ส่งออกม้วนสเตนเลสรีดร้อนที่ผลิตส่วนใหญ่ไปที่ประเทศใน เอเซียตะวันออกเฉียงใต้ จีน
    ตะวันออกกลาง และอเมริกาใต้

    (3) COLUMBUS

    COLUMBUS เป็นผู้ผลิตเหล็กสเตนเลสครบวงจรของประเทศแอฟริกาใต้ อยู่ในกลุ่มของบริษัท
    ACERINOX โดยมีการส่งออกผลิตภัณฑ์ไปยังประเทศทั่วโลก ปัจจุบัน COLUMBUS
    มีกำลังการผลิต สเตนเลสรีดร้อน ประมาณ 1,000,000 ตันต่อปี

(4) JPG Group

    ในกลุ่มของ JPG Group ก็ประกอบไปด้วย Nippon Metal Industrial, JFE Steel
    Corp. และ Nippon Steel & Sumikin Stainless Steel Co., Ltd.

    บริษัทฯจะดำเนินการสั่งซื้อม้วนสเตนเลสรีดร้อนล่วงหน้าเป็นเวลาประมาณ 2-4 เดือน
    ในปริมาณรวมถึงคุณภาพของวัตถุดิบที่ตกลงกันไว้ก่อนล่วงหน้ากับผู้จำหน่ายวัตถุดิบ
    เพื่อให้ได้วัตถุดิบในปริมาณที่เพียงพอและมีคุณภาพตรงตามความต้องการของลูกค้า
    โดยราคาซื้อม้วนสเตนเลสรีดร้อนจากผู้จำหน่ายวัตถุดิบนั้นจะเป็นราคาที่บริษัทฯกับผู้จำหน่ายวัตถุดิบตกลงกันล่วงหน้าเป็นรายเดือน
    โดยอ้างอิงกับราคาตลาดในขณะนั้น

    3.  ภาวะอุตสาหกรรม

        โครงสร้างของอุตสาหกรรมเหล็กสามารถแบ่งออกเป็น 3 ขั้นตอนหลักๆ คือ (1)
        อุตสาหกรรมเหล็กขั้นต้น โดยเริ่มจากการนำสินแร่เหล็ก (Iron ore) มาถลุง (Iron
        making) (2) อุตสาหกรรมเหล็กขั้นกลาง
        จะใช้วัตถุดิบที่ได้จากเหล็กขั้นต้นมาผลิตเป็นเหล็กแท่ง และเหล็กทรงแบน และ (3)
        อุตสาหกรรมเหล็กขั้นปลาย จะนำเหล็กขั้นกลางมารีดเป็นเหล็กเส้น ลวดเหล็ก
        เหล็กโครงสร้าง รวมไปถึงการแปรรูปและการเคลือบ สปริงและท่อเหล็ก
        ซึ่งการผลิตสเตนเลสรีดเย็นของบริษัทฯนั้นจัดอยู่ในอุตสาหกรรมเหล็กขั้นปลาย

        1.  ภาวะและแนวโน้มอุตสาหกรรมสเตนเลสรีดเย็นในตลาดโลก

            ในปี 2552 ที่ผ่านมา
            ราคานิกเกิลได้มีการปรับตัวสูงขึ้นอย่างต่อเนื่องทั้งๆที่ปริมาณความต้องการไม่ได้สูงขึ้นในทิศทางเดียวกัน
            ปริมาณนิกเกิลคงคลังในคลังสินค้าของ LME
            เองก็มีปริมาณสูงขึ้นอย่างต่อเนื่องเช่นกัน
            อย่างไรก็ตามราคานิกเกิลที่สูงขึ้นอย่างต่อเนื่องนี้เองได้ส่งผลต่อความมั่นใจของกลุ่มอุตสาหกรรมต่างๆและได้หันกลับมาเพิ่มคำสั่งซื้อเพื่อการทำสต็อคและเตรียมไว้จำหน่ายในอนาคตเนื่องจากระดับราคาอยู่ในระดับที่น่าลงทุน
            ราคาสเตนเลสโลกจึงได้ปรับตัวสูงขึ้นตั้งแต่ไตรมาสสุดท้ายของปี 2551
            ในทุกตลาดและอุตสาหกรรมต่างๆได้เริ่มที่จะส่งคำสั่งซื้อกับผู้ผลิตมากขึ้น
            การฟื้นตัวของตลาดสเตนเลสในปี 2552 เป็นไปอย่างช้าๆเมื่อเทียบกับปี 2551
            ทั้งนี้เนื่องจากในปี 2551 นั้น
            ปริมาณการผลิตจะมีสูงมากในช่วงครึ่งปีแรกก่อนที่จะอ่อนตัวลงในไตรมาสที่ 3 และ
            4

            International Stainless Steel Forum หรือ ISSF
            ซึ่งเป็นเวทีการหารือของผู้ผลิตทั่วโลกได้มีการประมาณการที่น่าสนใจเมื่อเดือนมกราคม
            2553 ว่า การผลิตสเตนเลสขั้นต้น หรือ Crude Stainless steel
            Production สำหรับ 9 เดือนแรกของปี 2552 นั้นถึงจะลดลงจากปี 2551
            ถึงร้อยละ 15 อย่างไรก็ตามการผลิตก็มีแนวโน้มที่ดีขึ้นเนื่องจากในไตรมาสที่ 3
            ปริมาณการผลิตของปี 2552 ในทุกภูมิภาค สูงขึ้นกว่าช่วงเดียวกันของปี 2551
            ถึงร้อยละ 12.5

            ราคาตลาดโลกของสเตนเลสรีดเย็นจะถูกกำหนดโดยความสมดุลย์ระหว่างอุปสงค์และอุปทานในตลาดโลก
            ปริมาณความต้องการบริโภคสเตนเลสรีดเย็นทั่วโลกที่มีการขยายตัวอย่างต่อเนื่องและการเติบโตทางเศรษฐกิจของหลายภูมิภาคทั่วโลก
            ทำให้ราคาสเตนเลสโลกได้ปรับตัวสูงขึ้นตามความต้องการที่เพิ่มขึ้น ตั้งแต่ปี 2549
            ต่อเนื่องมาถึงไตรมาสที่ 2 ของปี 2551
            อย่างไรก็ตามปัญหาเศรษฐกิจอย่างรุนแรงของประเทศสหรัฐอเมริกาและโลกทำให้ราคาสแตนเลสโลกได้มีการปรับตัวลงอย่างรวดเร็ว
            ในปลายไตรมาสที่ 2 ของปี 2551 ต่อเนื่องมาจนถึงกลางปี 2552 หลังกลางปี
            2552 เป็นต้นมา ความต้องการของผู้บริโภคในสินค้าอุตสาหกรรมต่างๆ
            ที่ใช้สเตนเลสรีดเย็นเป็นวัตถุดิบทั่วโลกอาทิเช่น อุตสาหกรรมรถยนต์
            และอุตสาหกรรมเครื่องใช้ไฟฟ้าประเภท Consumer durable
            เริ่มเพิ่มขึ้นตามการฟื้นตัวของเศรษฐกิจโลกและตามการปรับตัวขึ้นของวัตถุที่ใช้ในการผลิต
            เช่น นิกเกิล และ โครเมี่ยม

            จากการวิจัยของนักวิเคราะห์ ที่ UK ELG Haniel Metal ได้ให้ข่าวใน Steel
            Business Briefing ได้คาดการณ์ว่าในปี 2552
            นี้ความต้องการสเตนเลสทั่วโลกน่าจะอยู่ที่ประมาณ 23.5 ล้านตัน
            อย่างไรก็ตามความต้องการสเตนเลสรีดเย็นทั่วโลกในปี 2553
            ถูกคาดการณ์ว่าจะเพิ่มขึ้นจากปี 2552 และอยู่ที่ประมาณ 27.2 ล้านตัน

            3.4.2
            กฎระเบียบและข้อบังคับที่เกี่ยวข้องกับอุตสาหกรรมสเตนเลสรีดเย็นในประเทศไทย

            อุตสาหกรรมสเตนเลสรีดเย็นในประเทศจะได้รับผลกระทบจากกฎระเบียบและข้อบังคับที่เกี่ยวข้องกับอุตสาหกรรมดังนี้

            1.  มาตรการตอบโต้การทุ่มตลาด (Anti-dumping: AD)

                การทุ่มตลาด คือ
                การที่ประเทศคู่ค้าส่งสินค้าเข้ามาจำหน่ายในประเทศไทยในราคาต่ำกว่าราคาที่จำหน่ายในประเทศไทย
                หรือในราคาต่ำกว่าราคาที่ส่งออกไปจำหน่ายยังประเทศอื่น
                หรือในราคาที่ต่ำกว่าราคาที่คำนวณขึ้นจากต้นทุนการผลิตในประเทศผู้ผลิตนั้น

                เพื่อปกป้องอุตสาหกรรมภายในประเทศมิให้เกิดความเสียหายจากการกระทำดังกล่าวกระทรวงพาณิชย์ในฐานะผู้ทำหน้าที่กำกับดูแลการค้าระหว่างประเทศ
                รวมทั้งปกป้องและรักษาผลประโยชน์ทางการค้าของไทย
                จึงดำเนินการตอบโต้เพื่อมิให้คู่ค้าใช้มาตรการทางการค้าที่ไม่เป็นธรรม
                โดยเฉพาะในเรื่องการทุ่มตลาด (Anti-dumping: AD)

                ตามที่มาตรการการตอบโต้การทุ่มตลาดสินค้าสเตนเลสรีดเย็นชนิดม้วน แผ่น
                และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน
                และสาธารณรัฐเกาหลี (ฉบับที่ 5) พ.ศ. 2546 ได้มีอายุครบ 5 ปีในวันที่
                13 มีนาคม 2551 แล้วนั้น
                บริษัทฯได้ทำการยื่นขอให้คณะกรรมการพิจารณาการทุ่มตลาดและการอุดหนุน
                ทำการพิจารณาทบทวนยืดระยะเวลาการเรียกเก็บอากรตอบโต้การทุ่มตลาด
                หรือที่เรียกว่าการทำ Sunset review ออกไปอีกเป็นระยะเวลาหนึ่ง
                ซึ่งคณะกรรมการพิจารณาการทุ่มตลาดและการอุดหนุน ได้มีมติเมื่อวันที่ 5
                มีนาคม 2552
                อนุมัติให้ทำการต่ออายุมาตรการการทุ่มตลาดสินค้าเหล็กไร้สนิมรีดเย็นสำหรับการนำเข้าจากประเทศญี่ปุ่น
                ประเทศจีนและประเทศไต้หวันออกไปอีกเป็นระยะเวลา 5 ปี
                โดยยกเว้นประเทศในสหภาพยุโรปเนื่องจากพิจารณาเห็นว่ามีปริมาณการการนำเข้าในช่วงที่ผ่านมาลดลง
                การคงมาตรการดังกล่าวต่อไปอีกเป็นเวลา 5
                ปีนี้น่าจะส่งผลต่อการดำเนินงานของบริษัทฯ
                เพราะจะทำให้การแข่งขันในตลาดการบริโภคภายในประเทศสามารถลดความรุนแรงและการทุ่มตลาดลงได้

                อย่างไรก็ตามคณะกรรมการฯได้มีมติให้เปิดการทบทวนขอบเขตของสินค้าที่จะนำมาใช้ในมาตรการควบคุมดังกล่าว
                ซึ่งตลอดปี 2552
                ที่ผ่านมาเป็นช่วงปลอดการบังคับใช้ของมาตราการตามประกาศของคณะกรรมการฯ
                และเป็นช่วงเวลาที่ใช้ไปในการดำเนินการทบทวนขอบเขตของสินค้าซึ่งคาดว่าน่าจะเสร็จสิ้นลงภายในไตรมาสแรกของปี
                2553 และสามารถกำหนดให้มาตรการมีผลบังคับใช้ได้

            2.  มาตรการควบคุมราคาสเตนเลส

                กรมการค้าภายในเป็นองค์กรหนึ่งของกระทรวงพาณิชย์
                ซึ่งมีหน้าที่ส่งเสริมการค้า คุ้มครองผู้บริโภค และรักษาเสถียรภาพราคาสินค้า
                โดยในเรื่องการกำหนดราคาสินค้าและบริการควบคุม
                กรมการค้าภายในมีหน้าที่กำกับดูแลให้ผู้บริโภคได้ซื้อสินค้าและบริการในราคาที่เป็นธรรมและปริมาณ
                เพียงพอกับความต้องการ และเพื่อป้องกันการกำหนดราคาซื้อ ราคาจำหน่าย
                หรือการกำหนดเงื่อนไขและวิธีปฏิบัติทางการค้าอันไม่เป็นธรรม

                กรมการค้าภายในได้กำหนดให้เหล็กแผ่นซึ่งรวมถึงเหล็กแผ่นไร้สนิมรีดเย็นหรือสเตนเลส
                เป็นหนึ่งในสินค้าควบคุมตามประกาศคณะกรรมการกลางว่าด้วยราคาสินค้าและบริการเมื่อวันที่
                21 มกราคม 2551 และยังกำหนดให้บริษัทฯ ในฐานะผู้ผลิตต้องทำการแจ้ง
                ต้นทุน ราคาและรายละเอียดที่กำหนด
                โดยกำหนดให้ในกรณีที่มีการเปลี่ยนแปลงรายการหรือราคาสูงกว่าที่แจ้งไว้
                โดยบริษัทฯต้องทำการแจ้งต่อคณะกรรมการกลางว่าด้วยราคาสินค้าและบริการล่วงหน้าเป็นเวลาไม่น้อยกว่าเจ็ดวันก่อนการนำสินค้าออกจำหน่าย

                อย่างไรก็ตามในด้านการปรับราคาจำหน่ายให้สอดคล้องกับต้นทุนวัตถุดิบ
                ในรอบปี 2552 ที่ผ่านมานั้น
                บริษัทฯได้รับอนุมัติให้ทำการปรับปรุงราคาจำหน่ายหน้าโรงงานจากกรมการค้าภายในตามคำร้องขอเนื่องจากสถานการณ์ด้านราคาที่มีการปรับตัวสูงขึ้นในเดือนสิงหาคมที่ผ่านมา
                อย่างไรก็ตามสถานการณ์ด้านราคาได้มีการปรับตัวอ่อนลงตั้งแต่ปลายไตรมาสที่
                3
                ทำให้บริษัทฯไม่มีความจำเป็นที่ต้องขอปรับราคาจำหน่ายเพิ่มเติมอีกในปีที่ผ่านมา

            3.  เขตการค้าเสรี

                ปัจจุบันภาษีนำเข้าสเตนเลสรีดเย็นของประเทศไทยที่เรียกว่า MFN rate
                จะยังคงอยู่ที่ร้อยละ 5 ในขณะที่การเปิดเสรีการค้าในกรอบ AFTA หรือ
                ASEAN Free Trade Area นั้นในปี 2553
                เป็นปีแรกที่อัตราภาษีนำเข้าของสินค้าสเตนเลสรีดเย็นของประเทศไทยจากกลุ่มประเทศอาเซียนด้วยกันจะลดลงมาเหลืออัตราร้อยละ
                0 ซึ่งเป็นกลุ่มสินค้าในรายการสุดท้ายที่ได้ทำการปรับลดภาษีนำเข้า
                ในขณะที่ภาษีนำเข้าของสเตนเลสรีดเย็นจากประเทศไทยไปสู่ประเทศอื่นๆในกลุ่มอาเซียนนั้นได้รับสิทธิพิเศษด้านภาษีที่ต่ำกว่าอัตรา
                MFN rate ของประเทศคู่ค้ามาตลอด
                การเริ่มลดภาษีนำเข้าครั้งนี้ซึ่งจะเริ่มส่งผลให้สเตนเลสรีดเย็นที่นำเข้าจากประเทศเวียตนามและอินโดนีเซียได้รับสิทธิพิเศษจากการลดภาษีนำเข้ามายังประเทศไทยในอัตราร้อยละ
                0
                ซึ่งจะส่งผลให้สเตนเลสรีดเย็นจากทั้งสองประเทศมีความสามารถในการแข่งขันด้านราคาได้มากขึ้น
                อย่างไรก็ตามสินค้าที่ผลิตจากทั้งสองประเทศนั้นจะมีคุณภาพที่ยังไม่เป็นที่ยอมรับของตลาดภายในประเทศไทยเและในระยะสั้นยังไม่สามารถแข่งขันกับสินค้าของบริษัทฯได้

                การเปิดเขตเสรีทางการค้าในหลายๆ กรอบที่ที่เริ่มมีผลบังคับใช้ผ่านมา อาทิ
                เช่น เขตการค้าเสรีไทย-ออสเตรเลีย (TAFTA) เขตการค้าเสรีไทย-ญี่ปุ่น
                (JTEPA) เขตการค้าเสรีอาเซียน-จีน เขตการค้าเสรีอาเซียน–เกาหลี
                เขตการค้าเสรีอาเซียน-อินเดีย ตลอดจนการเจรจาเขตการค้าเสรี
                อาเซียน-EU
                ที่กำลังจะเกิดขึ้นนั้นผู้ผลิตในอุตสาหกรรมเหล็กภายในประเทศทั้งหมดรวมทั้ง
                บริษัทฯนั้น
                ได้ร้องขอให้รัฐบาลกำหนดสินค้าเหล็กไว้อยู่ในรายการสินค้าอ่อนไหวที่จะมีการเปิดตลาดในปีท้ายๆของข้อตกลง

                ในปี 2552 การดำเนินการเขตการค้าเสรีต่างๆ
                ได้มีความคืบหน้าไปมากพอสมควร อาทิเช่น เขตการค้าเสรีอาเซียน-เกาหลี
                ในส่วนของประเทศไทยได้ดำเนินการแล้วเสร็จในส่วนของการค้าและบริการและเริ่มมีผลบังคับใช้ในปี
                2552
                ที่ผ่านมาสำหรับเขตการค้าเสรีอาเซียน-อินเดียเองก็สามารถบรรลุข้อตกลงได้ในปี
                2552 ที่ผ่านมาและเริ่มมีผลบังคับใช้ตั้งแต่เดือนมกราคม 2553 เป็นต้นไป
                นอกจากนั้นได้มีการวางแผนการเริ่มการเจรจาในกรอบใหม่เพิ่มขึ้นอาทิเขตการค้าเสรีอาเซียนยุโรป
                ที่จะเริ่มมีการกลับมาเริ่มเจรจากันใหม่ในอนาคตอันใกล้
                อนึ่งสำหรับการจัดทำเขตเสรีการค้าในกรอบที่เหลืออยู่นั้น ตามมาตรา 190
                ของรัฐธรรมนูญฉบับปี 2550
                แห่งราชอาณาจักรไทยได้กำหนดให้การดำเนินการจัดทำหนังสือสัญญากับนานาประเทศใดๆจะต้องผ่านการรับฟังความคิดเห็นของประชาชน
                การวางมาตรการแก้ไขหรือเยียวยาผู้ที่จะได้รับผลกระทบ
                ก่อนที่จะได้ความเห็นชอบของคณะรัฐมนตรี
                และนำเสนอกรอบการเจรจาขอความเห็นชอบต่อรัฐสภาอีกด้วย
                ซึ่งทั้งหมดนี้บริษัทฯ
                ได้ดำเนินการติดตามและเข้าไปมีส่วนร่วมอย่างใกล้ชิดมาตลอด

    4.  อื่นๆ

        3.5.1 ผลกระทบต่อสิ่งแวดล้อม

        นอกเหนือจากการให้ความสำคัญด้านคุณภาพและมาตรฐานของผลิตภัณฑ์แล้ว
        บริษัทฯยังให้ความสำคัญในการดูแลและรักษาสิ่งแวดล้อมตามมาตรฐานสากล ISO 14001
        โดยบริษัทฯจัดให้มีระบบบำบัดน้ำเสียและระบบกำจัดฝุ่นควันและฟอกสารพิษภายในโรงงานก่อนปล่อยออกสู่สิ่งแวดล้อม
        ทั้งนี้ ตั้งแต่ดำเนินกิจการ
        บริษัทฯไม่มีข้อพิพาทหรือถูกฟ้องร้องเกี่ยวกับสิ่งแวดล้อมและไม่เคยได้รับการตักเตือนหรือการปรับจากหน่วยงานของรัฐ